โบรกมองกรอบดัชนีหุ้นไทยสัปดาห์หน้า 1,205-1,275 จุด
กสิกรไทย คาดกรอบดัชนีหุ้นไทยสัปดาห์หน้า 1,205-1,275 จุด จับตาราคาน้ำมัน,ตัวเลขศก.ตปท.
17 ม.ค. 2559

ศูนย์วิจัยกสิกรไทย ระบุว่า บริษัทหลักทรัพย์ กสิกรไทย จำกัด (มหาชน) มองว่าดัชนีสัปดาห์หน้ามีแนวรับที่ 1,220 และ 1,205 จุด ขณะที่แนวต้านอยู่ที่ 1,260 และ 1,275 จุด ตามลำดับ ซึ่งปัจจัยสำคัญที่ต้องติดตามได้แก่ การเคลื่อนไหวของราคาน้ำมันในตลาดโลก และการรายงานผลประกอบการบริษัทจดทะเบียนไตรมาส 4/58
สำหรับเครื่องชี้เศรษฐกิจสหรัฐ อาทิ เครื่องชี้ภาคอสังหาริมทรัพย์ ดัชนีราคาผู้บริโภค และ ดัชนี PMI โดย Markit ส่วนเครื่องชี้เศรษฐกิจของประเทศจีนที่น่าสนใจ ได้แก่ ตัวเลขผลผลิตภาคอุตสาหกรรมจีน ยอดค้าปลีกจีน และจีดีพีไตรมาส 4/58